શુક્રવારે ઉત્તર પ્રદેશના મેરઠમાં શનિધામ મંદિરમાં ભજપના સાંસદ સાક્ષી મહારાજે કહ્યું હતું કે, આજે હું ફરી એકવાર કહીશ કે 'હિંદુ ઘટા, તો દેશ બંટા'. સાક્ષી મહારાજની આ સાંપ્રદાયિક ટિપ્પણી સામે ભાજપે હાથ ઊંચા કરી દીધા છે. સાક્ષી મહારાજની ટિપ્પણી પર વિવાદ ઊભો થતાં કેન્દ્રિય મંત્રી મુખ્તાર અબ્બાસ નકવીએ કહ્યું છે કે, આવા નિવેદનો સાથે ભાજપને કોઇ લેવા-દેવા નથી. આવા નિવેદનોને પક્ષના વિચારો તરીકે ન લેવાં જોઇએ.